La campanya d'aquest estiu ha de permetre a infants i joves recuperar interaccions socials, retrobar-se amb la natura i els espais oberts, anar deixant enrere la monotonia i la tensió de tots aquests mesos, etc. Es tracta, en definitiva, d'oferir-los una mica d'aire.
I també de connectar amb la situació viscuda i d'ajudar-los a exterioritzar i començar a superar les pors, angoixes i incerteses que els han acompanyat durant aquesta llarga etapa d'excepcionalitat.
En aquest sentit, la metodologia pròpia de l'educació en el lleure la converteixen en un instrument ideal per abordar aquesta tasca d'acompanyament i suport emocional, així com d'escolta activa de les seves inquietuds, dubtes i pors (i també de les seves idees i propostes).
Per totes aquestes raons, des del primer moment, els actors que som part implicada en l'impuls i l'organització de les activitats d'educació el lleure (les administracions, l'associacionisme educatiu voluntari, el tercer sector, les empreses de lleure...) hem estat treballant coordinadament per tal que la campanya d'aquest 2020 pogués dur-se a terme.
Però és evident que no podrà ser com la d'anys anteriors: aquest estiu hem establert noves mesures de prevenció, seguretat i higiene, que trobareu al portal estiu estiuamblleure.cat.
Són mesures discutides i treballades amb el sector i, el que és encara més important, supervisades i aprovades per les autoritats sanitàries i de protecció civil.
Mesures, en definitiva, que han de servir per donar les màximes garanties de seguretat i de protecció per als infants i adolescents, per a les persones que en tenen cura i per al conjunt de la ciutadania.
En aquest enllaç també trobareu l'apartat "consells per a les famílies" on us mostrem:
A Catalunya es pot participar en aquestes modalitats de camps de treball:
A causa de la situació generada pel covid19, durant la campanya 2020 no es realitzaran camps d'intercanvi amb la resta de l'estat ni d'intercanvi internacionals.
La quota dels camps de treball a Catalunya serà de 199€.
Per als camps de treball a Catalunya, la quota cobreix les despeses d'allotjament, d'alimentació, la direcció tècnica, les activitats de lleure i l'assegurança de responsabilitat civil.
D'altra banda, la quota no inclou l'assegurança mèdica, els desplaçaments d'anada i tornada al camp de treball, així com les despeses fora del programa previst.
Com que la quota no inclou l'assegurança mèdica, cal que la persona participant aporti la targeta sanitària individual (TSI) del CatSalut.
El termini d'inscripció s'iniciarà el dia 22 de juny de 2020 a partir de les 12h del migdia.
A partir d'aquest moment, els usuaris registrats podran accedir al portal d'inscripcions i fer la reserva directament.
Els usuaris que ja han participat en edicions anteriors del programa, mantenen les seves credencials d'accés.
Si no les recorden, poden sol·licitar-les amb l'enllaç corresponent.
Els usuaris no registrats, s'han de registrar abans d'iniciar les inscripcions al lloc web xanascat.cat/PortalPreinscripcions
Amb el registre, es rep un correu electrònic que permet establir la contrasenya personal.
Amb aquesta contrasenya i l'usuari es poden consultar, modificar o anul·lar les dades d'inscripció en qualsevol moment durant el termini d'inscripció.
Un cop registrada, la persona responsable de la inscripció haurà de fer la reserva dels i les joves participants al programa "Camps de treball".
Si l'usuari ja es troba registrat, només ha d'introduir el seu DNI/NIE i la seva paraula de pas.
Per cada responsable de inscripció, el sistema permet inscriure un màxim de 2 participants per cada grup d'edat.
Per això, és necessari disposar de totes les dades completes de cadascun dels joves que es vulguin inscriure i dels seus corresponents responsables legals.
És imprescindible disposar de l'autorització dels responsables legals dels joves per introduir les dades personals al sistema.
Podeu trobar model d'autorització a l'avís legal de l'ACJ: xanascat.gencat.cat
Per reservar una plaça cal entrar dins del portal de preinscripcions amb el vostre compte d'usuari i paraula de pas cliqueu sobre l'opció "Consulta i reserva directa de places", i seleccioneu el programa de camps de treball.
Un cop validades les dades del responsable de la inscripció, caldrà escollir el grup d'edat on inscriure els joves participants i introduir les seves dades.
Els torns disponibles depenen del grup d'edat seleccionat.
Cal informar de les següents dades de cada jove:
Finalment, caldrà assignar un camp a cadascun dels participants inscrits.
En la pantalla es mostraran els diferents participants a la part superior, i els camps i places disponibles per cadascun d'ells a la part inferior.
Per poder seleccionar una plaça lliure cal primer seleccionar les caselles de les persones participants i escollir la plaça desitjada.
Per assignar el mateix camp als dos participants, es seleccionaran primer les dues caselles i s'escollirà el camp desitjat.
En cas de voler reservar camps diferents a cada participant, es seleccionarà la casella i s'escollirà la plaça individualment.
Si es desitja canviar o anul·lar la selecció, només cal desmarcar la casella del participant i aquest retornarà a l'estat anterior sense plaça assignada.
Abans d'acabar la inscripció, és necessari comprovar que les dades siguin correctes així com els torns assignats a cadascun dels participants.
Si és correcte premeu "Reservar" i si es necessita corregir-ne alguna, caldrà prémer sobre "Tornar".
Un cop adjudicada la plaça no es pot modificar.
Si finalment no us interessa, podeu clicar sobre el botó "no interessa" i haureu d'esperar 24 hores a què es desbloquegi la plaça per tornar a fer una reserva.
Un cop feta la reserva, el jove participant rebrà un correu electrònic a l'adreça indicada en les dades del responsable del participant amb la reserva i l'enllaç al pagament.
Cada participant ha d'efectuar el pagament individualment.
Caldrà fer un únic pagament del 100% durant les 24 h posteriors a la realització de la reserva.
En cas de no formalitzar el pagament dins del termini establert, es perdrà la reserva corresponent, i, per tant, quedarà anul•lada.
Les places del Programa de Camps de treball són limitades i s'accepten inscripcions fins que s'esgotin les places disponibles.
La detecció d'inscripcions duplicades suposarà l'anul·lació de totes dues inscripcions.
Es considerarà anul·lada qualsevol reserva que no hagi estat formalitzada mitjançant el seu pagament en el termini indicat.
La participació en aquest programa suposa l'acceptació de les condicions generals i el reglament intern de cada camp de treball, mitjançant el qual es regulen els horaris dels àpats, la neteja d'espais propis, el silenci nocturn i l'ús responsable dels dispositius mòbils, entre d'altres aspectes orientats a afavorir la convivència.
Treballar desinteressadament els dies i les hores que estipuli el projecte del camp de treball en el qual s'ha inscrit.
Col·laborar en el desplegament de la programació de les activitats d'animació i participar-hi.
Contribuir a l'organització general del camp (tasques de neteja, de cuina, d'administració, etc.)
Respectar les diferents creences, ideologies i diferències de totes les persones participants en el camp de treball.
Romandre al camp els 15 dies que dura l'activitat des del començament fins a l'acabament de l'activitat programada.
Respectar les normes de règim intern i de convivència pròpies de cada camp de treball, que seran, entre d'altres, les següents:
• Complir els horaris en general.
• No utilitzar vehicles particulars durant el camp de treball.
La Direcció General de Joventut, l'Agència Catalana de la Joventut i les entitats juvenils responsables del camp es reserven el dret de modificar, anul·lar o ampliar qualsevol aspecte relacionat amb el camp de treball, les places i els torns del programa sense que això suposi reassignació de places.